**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.183/7(prot. Nr.7, 7.§) |

Par projektu "Plāni ilgtspējīgas pilsētvides

mobilitātes rīcībām (Plans for Urban

Mobility Actions (PUMA))"

Pamatojoties uz Pašvaldību likuma 4. panta pirmās daļas 2., 19., 20. un 22. punktu, Teritorijas attīstības plānošanas likuma 12. panta pirmo un trešo daļu, Liepājas valstspilsētas un Dienvidkurzemes novada attīstības programmā 2022.–2027. gadam iekļauto darbību "SD\_5.1.3. Izstrādāt Liepājas un Dienvidkurzemes novada mobilitātes plānu, ietverot kopīgi risināmos jautājumus transporta jomā", kā arī 2023. gada 31. maijā saņemto URBACT IVstarpreģionu sadarbības programmas sekretariāta lēmumu par projekta apstiprināšanu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6) un pastāvīgās Finanšu komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt Liepājas pilsētas pašvaldības iestādes "Liepājas pilsētas pašvaldības administrācija" dalību sadarbības projektā "Plāni ilgtspējīgas pilsētvides mobilitātes rīcībām (Plans for Urban Mobility Actions (PUMA))" URBACT IVstarpreģionu sadarbības programmā.

2. Apstiprināt projekta "Plāni ilgtspējīgas pilsētvides mobilitātes rīcībām (Plans for Urban Mobility Actions (PUMA))", turpmāk arī – Projekts, kopējās attiecināmās izmaksas 193 803,25 EUR (viens simts deviņdesmit trīs tūkstoši astoņi simti trīs *euro* un 25 centi), no kurām:

2.1. URBACT IV starpreģionu sadarbības programmas finansējums (80%) – 155 042,60 EUR;

2.2. valsts budžeta līdzfinansējums (10%) – 19 380,32 EUR;

2.3. Liepājas valstspilsētas pašvaldības līdzfinansējums (10%) – 19 380,33 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 19 380,33  EUR apmērā:

3.1. 2023. gadā – 3 370,00 EUR;

3.2. 2024. gadā – 6 290,33 EUR;

3.3. 2025. gadā – 9 720,00 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 174 422,92 EUR apmērā:

4.1. 2023. gadā – 30 330,00 EUR;

4.2. 2024. gadā – 56 612,92 EUR;

4.3. 2025. gadā – 87 480,00 EUR.

5. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

7. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei iekļaut projektu "Plāni ilgtspējīgas pilsētvides mobilitātes rīcībām (Plans for Urban Mobility Actions (PUMA))" Liepājas valstspilsētas un Dienvidkurzemes novada attīstības programmas 2022.–2027. gadam pielikumā "Liepājas valstspilsētas Rīcības un investīciju plāns 2022.–2027. gadam".

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta līgumu ar programmas sekretariātu, vienošanos ar Projekta partneriem, Projekta un tā izpildi pamatojošos dokumentus, atskaites u.c. dokumentāciju.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei, Komunālajai pārvaldei, Liepājas pilsētas būvvaldei, pašvaldības aģentūrai "Liepājas sabiedriskais transports", Liepājas speciālās ekonomiskās zonas pārvaldei, Dienvidkurzemes novada pašvaldībai |